Risto Jalo

Risto Uolevi Jalo (s. 18. heinäkuuta 1962 Humppila) on suomalainen entinen jääkiekkohyökkääjä ja Tampereen Ilveksen toimitusjohtaja.https://www.aamulehti.fi/urheilu/tallainen-on-uusi-ilves-pomo- risto-jalo-karismaattinen-johtaja-todellinen-paallikko-24261442 Pelaajauransa aikana Jalo esiintyi SM-liigan runkosarjassa 594 ottelussa. Hän voitti Suomen mestaruuden Ilveksen riveissä kaudella 1984–1985. ==Ura== Jalo pelasi pääosan urastaan Ilveksessä (1980–1990, 1991–1992 ja 1993–1994). Uransa Jalo aloitti kuitenkin Kooveessa, jossa pelasi yhden kauden SM-liigaa ennen siirtymistään Ilvekseen. Ilveksessä Risto Jalon laitahyökkääjinä pelasivat muun muassa Raimo Summanen ja Jarmo Jamalainen. Ilveksen kannattajat muistavat hänet etenkin vuoden 1985 loppuottelusarjasta TPS:ää vastaan. Turkulaiset voittivat kaksi ensimmäistä osaottelua selvin numeroin. Ilves voitti kuitenkin kolmannen ottelun Turussa maalein 8–1. Neljännen ratkaisi Jalo Ilveksen voitoksi viimeisellä minuutilla. Viidennessä ja ratkaisevassa kamppailussa hän joutui jättämään kaukalon saatuaan osuman jalkaansa, jonka jälkeen TPS siirtyi ensimmäisessä erässä pian 2–0-johtoon. Jalo palasi kuitenkin kentälle toisessa erässä ja teki ottelussa lopulta sekä 2–2-tasoitusmaalin että 3–2-voittomaalin. Ilves voitti Suomen mestaruuden voitoin 3–2 ja Jalo valittiin pudotuspelien parhaaksi pelaajaksi. Viimeiset neljä kauttaan Jalo pelasi HPK:ssa. Ulkomailla Jalo pelasi NHL:ssä Edmonton Oilersissa, Ruotsissa norrköpingiläisessä Vita Hästenissä ja Italiassa SHC Fassassa. NHL:ssä Jalo pelasi maaliskuussa 1986 kolme ottelua, joissa jokaisessa hän keräsi yhden syöttöpisteen. Lyhyen NHL-uran kolme ottelua ja kolme pistettä tuottivat sinänsä huomionarvoisen keskiarvon piste ottelua kohden. Vuoteen 2021 mennessä vain kolme suomalaista on pystynyt pelaamaan koko NHL-uransa vähintään piste per ottelu -tahdilla. Jalon lisäksi tähän olivat pystyneet huomattavasti pidemmät urat pelanneet Jari Kurri ja Teemu Selänne. Jalo pelasi 106 A-maaottelua, joissa teki tehot 27+35. Hän pelasi neljissä MM-kisoissa ja yksissä olympialaisissa. Jalo oli mukana myös voittamassa kahta mitalia 20-vuotiaiden MM-kilpailuista. Hänet muistetaan maajoukkueesta ketjusta, jonka laitahyökkääjät olivat seurajoukkuetoveri Raimo Summanen ja Petri Skriko. Kolmikko pantiin pelaamaan yhdessä jo nuorisomaajoukkueessa. Vuodesta 2017 alkaen Jalo toimii Ilveksen toimitusjohtajana. Aikaisemmin hän toimi toimitusjohtajana vuodet 1999–2004. ==Saavutukset ja palkinnot== *1 Suomen mestaruus (1985) *1 SM-hopea ja 3 -pronssia *20-vuotiaiden MM-hopea ja -pronssi *SM-liigan herrasmiespelaaja (1983) *Valinta SM-liigan All Stars -kentälliseen (1984) *SM-liigan tehopelaaja (1988) *SM-liigan pudotuspelien paras pelaaja (1985) *SM-liigan yhden ottelun piste-ennätys, 9 *Washington Capitals varasi Jalon NHL:ään numerolla 131 vuonna 1981 *Ilves on jäädyttänyt Jalon pelinumeron 13 *Suomen Jääkiekkoleijona #138 ==Tilastot== 1979–1980 Koo- Vee SML 32 13 10 23 16 – – – – – JEM 5 5 2 7 4 Koo-Vee liigakarsinta – – – – – 6 4 3 7 2 1980–1981 Ilves SML 16 3 3 6 2 2 0 0 0 0 JMM 5 1 5 6 6 Ilves A-SMS 14 11 19 30 29 5 6 5 11 2 1981–1982 Ilves SML 34 17 20 37 8 – – – – – JMM 7 7 8 15 2 Ilves A-SMS 1 1 1 2 0 2 2 4 6 0 1982–1983 Ilves SML 33 14 36 50 20 2 0 2 2 0 MM 10 1 2 3 4 1983–1984 Ilves SML 36 13 32 45 30 2 2 2 4 0 OK 6 2 6 8 4 Olympiajoukkue SML 5 4 4 8 0 – – – – – 1984–1985 Ilves SML 35 17 21 38 18 9 3 4 7 5 MM 10 2 2 4 2 1985–1986 Ilves SML 30 17 31 48 30 – – – – – Edmonton Oilers NHL 3 0 3 3 0 – – – – – 1986–1987 Ilves SML 44 23 31 54 38 – – – – – MM 10 0 4 4 10 1987–1988 Ilves SML 35 25 35 60 24 3 0 2 2 2 1988–1989 Ilves SML 22 5 15 20 6 5 4 8 12 2 1989–1990 Ilves SML 43 18 41 59 36 7 1 4 5 4 MM 10 1 2 3 0 1990–1991 Vita Hästen Ruotsin I-div 33 15 23 38 34 6 1 1 2 2 1991–1992 Ilves SML 40 14 18 32 16 – – – – – 1992–1993 SHC Fassa Alpenliga 29 20 – 20 – – – – – – SHC Fassa Serie A 15 13 13 26 2 3 1 1 2 2 1993–1994 Ilves SML 46 12 23 35 32 4 0 2 2 2 1994–1995 HPK SML 50 12 33 45 30 – – – – – 1995–1996 HPK SML 34 10 21 31 40 9 1 3 4 18 1996–1997 HPK SML 38 16 26 42 22 7 2 3 5 4 1997–1998 HPK SML 21 4 10 14 53 – – – – – HPK EHL 1 0 0 0 0 2 0 2 2 0 17 kautta yhteensä SML 594 237 409 646 421 50 13 29 42 35 1 kausi yhteensä NHL 3 0 3 3 0 – – – – – ==Lähteet== * *Jalon tiedot Jääkiekkomuseon sivulla * * * *Risto Jalo nhlfinns.com:ssa ===Viitteet=== == Aiheesta muualla == * Risto Jalo -tilastosivu -quanthockey.com Luokka:Suomalaiset jääkiekkoilijat Luokka:Suomalaiset jääkiekkovaikuttajat Luokka:Washington Capitalsin varaamat pelaajat Luokka:Matti Keinonen -palkinnon voittajat Luokka:Raimo Kilpiö -palkinnon voittajat Luokka:Vuonna 1962 syntyneet Luokka:Elävät henkilöt